# Casa Reial de Geòrgia

### De Viquipèdia

La casa reial de Geòrgia és la família d'origen georgià el cap de la qual reclama la corona georgiana. Aquesta família, descendents dels Bagratuni d'Armènia i dels Bragation de Geòrgia, està representada actualment per la branca de prínceps de Mukhran, una branca secundària sorgida el 1512, i està exiliada a Espanya.

George Bagrationi of Mukhrani, cap de la casa de prínceps de Mukhran, exiliada a Espanya des del 1944, va morir el 29 de setembre de 1957 i el va succeir el seu únic fill Irakli Bagration-Mukhranski, nascut a Tblisi el 3 d'abril de 1909, que havia obtingut la ciutadania espanyola el 22 de setembre de 1947 i el govern espanyol de l'època, dirigit pel general Franco, li reconeixia el tractament d'Altesa reial. Al recollir la successió del pare, es va autoproclamar cap de la Casa Reial de Geòrgia i pretendent de la corona de Geòrgia.

Va morir el 28 de novembre de 1977 i el va succeir l'actual aspirant a la corona georgiana, el seu fill Giorgi Bagrationi de Mukhrani (Don Jorge de Bagration-Mukhranski), que va néixer a Roma el 22 de febrer de 1944 i que a la joventut es va dedicar a les carreres de cotxes, aconseguint alguns triomfs. Actualment està casat amb la catalana Núria Llopis i Oliart (nascuda el 14 de novembre de 1953 a Barcelona). L'hereu és el fill gran de Giorgi, Don Irakli Bagration-Mukhranski, nascut a Madrid el 26 d'agost de 1972.

Obtingut de "http://ca.wikipedia.org../../../c/a/s/Casa_Reial_de_Ge%C3%B2rgia_72b5.html"

Categoria: Geòrgia

##### Views

- Article
- Discussió
- Revisió actual

##### Cerca